CELEX: 62021CN0375
Language: da
Date: 2021-06-17 00:00:00
Title: Sag C-375/21: Anmodning om præjudiciel afgørelse indgivet af Varhoven administrativen sad (Bulgarien) den 17. juni 2021 — Sdruzjenie »Za Zemiata — dostap do pravosadie« m.fl., »The Green Tank — grazjdansko sdruzjenie s nestopanska tsel« — Den Hellenske Republik og NS mod Izpalnitelen direktor na Izpalnitelna agentsia po okolna sreda og TETS »Maritsa-iztok 2« EAD

4.10.2021   
            
            
               DA
            
            
               Den Europæiske Unions Tidende
            
            
               C 401/2
            
         
      Anmodning om præjudiciel afgørelse indgivet af Varhoven administrativen sad (Bulgarien) den 17. juni 2021 — Sdruzjenie »Za Zemiata — dostap do pravosadie« m.fl., »The Green Tank — grazjdansko sdruzjenie s nestopanska tsel« — Den Hellenske Republik og NS mod Izpalnitelen direktor na Izpalnitelna agentsia po okolna sreda og TETS »Maritsa-iztok 2« EAD
      (Sag C-375/21)
      (2021/C 401/02)
      Processprog: bulgarsk
      
         Den forelæggende ret
      
      Varhoven administrativen sad
      
         Parter i hovedsagen
      
      
         Kassationsappellanter: Sdruzjenie »Za Zemiata — dostap do pravosadie« m.fl., »The Green Tank — grazjdansko sdruzjenie s nestopanska tsel« — Den Hellenske Republik og NS
      
         Kassationsindstævnte: Izpalnitelen direktor na Izpalnitelna agentsia po okolna sreda og TETS »Maritsa-iztok 2« EAD
      
         Præjudicielle spørgsmål
      
      
                  1.
               
               
                  Skal artikel 4, stk. 3, TEU sammenholdt med artikel 18 i direktiv 2010/75/EU (1) samt artikel 13 og 23 i direktiv 2008/50/EF (2) fortolkes således, at den kompetente myndighed ved behandlingen af en ansøgning om dispensation i henhold til artikel 15, stk. 4, i direktiv 2010/75/EU skal vurdere, om indrømmelse af dispensationen under hensyntagen til alle relevante videnskabelige oplysninger om miljøforurening, herunder foranstaltningerne inden for rammerne af det relevante luftkvalitetsprogram i en given zone eller et givent bymæssigt område som omhandlet i artikel 23 i direktiv 2008/50/EF, kan bringe overholdelsen af miljøkvalitetskravene i fare?
               
            
                  2.
               
               
                  Skal artikel 4, stk. 3, TEU sammenholdt med artikel 18 i direktiv 2010/75/EU samt artikel 13 og 23 i direktiv 2008/50/EF fortolkes således, at den kompetente myndighed ved behandlingen af en ansøgning om dispensation som omhandlet i artikel 15, stk. 4, i direktiv 2010/75/EU skal undlade at fastsætte mindre strenge emissionsgrænseværdier for luftforurenende stoffer fra et anlæg, såfremt en sådan dispensation ville være i strid med de foranstaltninger, der er fastlagt i det relevante luftkvalitetsprogram, som er vedtaget i den givne zone eller det givne bymæssige område som omhandlet i artikel 23 i direktiv 2008/50/EF, og kunne bringe målsætningen om at holde perioden med overskridelse af luftkvalitetsnormerne så kort som muligt i fare?
               
            
                  3.
               
               
                  Skal artikel 4, stk. 3, TEU sammenholdt med artikel 18 i direktiv 2010/75/EU og artikel 13 i direktiv 2008/50/EF fortolkes således, at den kompetente myndighed ved behandlingen af en ansøgning om dispensation som omhandlet i artikel 15, stk. 4, i direktiv 2010/75/EU skal vurdere, om fastsættelsen af mindre strenge emissionsgrænseværdier for luftforurenende stoffer fra et anlæg under hensyntagen til alle relevante videnskabelige oplysninger om miljøforurening, herunder den kumulative effekt med andre kilder til det pågældende forurenende stof, vil bidrage til, at de relevante luftkvalitetsnormer, der i henhold til artikel 13 i direktiv 2008/50/EF er fastlagt for en given zone eller et givent bymæssigt område, overskrides, og om den i bekræftende fald skal undlade at give den dispensation, som ville true opfyldelsen af miljøkvalitetskravene?
               
            
         (1)  Europa-Parlamentets og Rådets direktiv 2010/75/EU af 24.11.2010 om industrielle emissioner (integreret forebyggelse og bekæmpelse af forurening) (EUT 2010, L 334, s. 17).
      
         (2)  Europa-Parlamentets og Rådets direktiv 2008/50/EF af 21.5.2008 om luftkvaliteten og renere luft i Europa (EUT 2008, L 152, s. 1).